1971
Dit jier makket ûnderdiel út fan it desennium fan 'e 1970-er jierren.

Foarfallen 
jannewaris
 1 - De Benelúks Merkewet wurdt jildich.
 1 - Yn de Feriene Steaten wurdt reklame foar sigaretten op telefyzje ferbean
 8 - De Britske ambassadeur in Urûguay, Geoffrey Jackson, wurdt yn Montevideo troch de Tupamaros-beweging ûntfierd. 
 15 - In Egypte wurdt de Aswandaam iepene.
 24 - De Noar Dag Fornæss wurdt op  It Hearrenfean Europeesk kampioen reedriden foar Nederlanner Jan Bols.
 25 - By in steatsgreep yn Uganda komt legerlieder Idi Amin oan 'e macht.
 31 - De Apollo 14 wurdt lansearre, mei de astronauten Alan Shepard, Stuart Roosa en Edgar Mitchell.

febrewaris
 4 febrewaris - It Britske Rolls-Royce Motor Cars giet fallyt en wurdt dêrnei nasjonalisearre.
 5 - Astronaut Alan Shepard kuieret op de Moanne (natuerlike satellyt fan de Ierde).
 7 – Switserlân kriget frouljuskiesrjocht .
 8 - De Nasdaq set útein.
 11 - De Feriene Steaten, it Feriene Keninkryk , de Sovjet-Uny en oare lannen tekenje in ferdrach dat stasjonearing fan kearnwapens op de boaiem fan de oseanen ferbiedt

 13 - Súd-Fietnameeske troepen, stipe troch Amerikaanske artillery en loftmacht geane de grins mei Laos oer.
 15 - Yn Grut-Brittanje en Ierlân wurdt it desimale stelsel yn it jildsysteem ynfierd.
 20 – De Amerikaanske steat Mississippy wurdt rekke troch  50 tornado's,  74 minsken reitsje dea.
 27 - De earste abortusklinyk fan Nederlân, it Mildredhûs yn Arnhim, begjint mei it útfieren fan abortus provokatus.

maart
 12 – Militêre steatsgreep yn Turkije ûnder lieding fan generaal Tagmac en Nihat Erim. Linkse partijen en organisaasjes wurde ferbean en tûzenen politike tsjinstanners wurde oanholden.
26 - Bangladesj, it eardere East-Pakistan, ropt de ûnôfhinklikheid út. Dit is it begjin fan 'e tige bloedige Bingaalske Befrijingsoarloch tsjin Pakistan, dy't mank giet mei de troch it Pakistaanske leger ûnder de Bingaalske boargerbefolking oanrjochte Bingaalske Genoside.

april
 François Duvalier, mei de bynamme  Papa Doc, presidint en diktator fan Haïty, wurdt nei syn ferstjerren opfolge troch syn soan Jean Claude, bynamme Bébé Doc (Baby Doc), foar it libben. 
 19 - De Sovjet-Uny bringt de Saljoet 1, it earste Russyske romtestasjon, om de Ierde.

maaie
 3 - Walter Ulbricht wurdt yn de DDR opfolge troch Erich Honecker as sekretaris-generaal fan it Sintrale Komitee fan de SED.
 21 - Attraksjepark Flevohof wurdt iepene troch prinsesse Beatrix
 29 - Attraksjepark Six Flags Magic Mountain wurdt iepene.
 31 - Nij lân: Banglades; it gebiet hearde earst oan Pakistan (East-Pakistan).

juny
 13 juny - Publikaasje fan geheime Pentagon-dokuminten yn de New York Times en Washington Post oer de oarloch yn Fietnam.
 16- Fuotbalklup GVAV wurdt FC Groningen.

july
 3 - Jim Morrison, sjonger fan de groep The Doors, wurdt yn Parys dea fûn yn syn bad.
 10 july - De Nederlânske auteur Godfried Bomans komt op it ûnbewenne Rottumerplaat oan. Hy sil dêr in wike bliuwe, útnûge troch Willem Ruis, dy't in radioprogramma makket mei deistige bydragen fan Bomans. It ferbliuw falt Bomans slim ôf.
 17 - Godfried Bomans wurdt op Rottumerplaat ôflost troch Jan Wolkers, ek skriuwer.
 18 - De Belgyske hurdfytser Eddy Merckx wint de Omgong fan Frankryk.
 26 - De Feriene Steaten lansearje de Apollo 15 nei de moanne. Foar it earst giet der in moanneweintsje mei.

augustus
 1 - It Konsert foar Banglades
 5 - It Juckema Siderius Fûns foar maatskiplike en kulturele projekten wurdt ynsteld.
 15 - Bachrein wurdt ûnôfhinklik fan it Feriene Keninkryk.
 15 - De keppeling fan de dollar oan it goud wurdt opheft.

septimber
3 - Katar wurdt ûnôfhinklik fan it Feriene Keninkryk.
9 - Yn 'e Finzenis fan Attica, yn 'e Amerikaanske steat New York, brekt in finzenisoproer út, dat oan 43 minsken it libben kostet: 33 finzenen en 10 sipiers.
 21 - Katar, Bûtan en Bahrein wurde lid fan de Feriene Naasjes
oktober
 14 - Oprjochting fan Greenpeace yn Kanada, yn it earst oan ûnder de namme Don't Make A Wave Committee.
 25 - De Feriene Naasjes nimme de Folksrepublyk Sina as nij lid op yn it plak fan 'e Republyk Sina (Taiwan), dy't sadwaande syn lidmaatskip ferliest.
 29 - Diktator Mobutu Sese Seko neamt syn lân, de Demokratyske Republyk Kongo, om ta Saïre.

novimber
 4 – Rebûlje yn it Grinzer Hûs fan Bewarring. Gizeling fan fjouwers beweitsers. Finzenen wolle nei De Haach om by de minister te kleien oer harren omstannichheden. Nei fjouwer oeren jouwe de aksjefierders harren lykwols oer.
 15 - De Hjerringflytdaam (1970) wurdt offisjeel yn gebrûk naam. 
 15 - Intel bringt de 4004-mikroprosessor foar mikrokompjûters út.
 28 - De Jordaanske premier Wasfi Tell wurdt fermoarde troch de Palestynske  terreurgroep Swarte Septimber.

desimber
 2 - De Feriene Arabyske Emiraten wurde ûnôfhinklik fan it Feriene Keninkryk.
 3 - Yndia ynterveniëarret oan 'e kant fan Bangladesj yn 'e Bingaalske Befrijingsoarloch.
 9 - De Feriene Arabyske Emiraten wurde lid fan de Feriene Naasjes.
 16 - De Pakistaanske troepen yn Bangladesj jouwe har oer. Ein fan 'e Bingaalske Befrijingsoarloch. De ûnôfhinklikheid fan Bangladesj wurdt no ynternasjonaal erkend.
 20 - Oprjochting fan Dokters sûnder grinzen.
 21 – Boere-opstân yn Tubbergen fanwege de ruilferkaveling.

sûnder datum
 Yn Nederlân krijt tsjinstplichtich soldaat Rinus Wehrman arrest omdat hy wegeret nei de kapper te gean.
 Earste net-sesurearre útjefe fan Wij Slaven fan Suriname fan Anton de Kom (ûnder sensuer útjûn yn 1934)

Berne 
jannewaris
 1 - Alina Cho, Amerikaansk ferslachjouster en nijslêzeresse
 2 - Nyk de Vries, Frysk skriuwer en muzikant
 7 - Jeremy Renner, Amerikaansk akteur
 21 - Sergej Klevtsjenja, Russysk reedrider
febrewaris
 1 - Jill Kelly, Amerikaansk pornoaktrise
 10 - Dirk-Jan van der Woud, Frysk keatser
 15 - Renee O'Connor, Amerikaansk aktrise en regisseur
 19 - Jeff Kinney, Amerikaansk skriuwer
maart
 8 - Anke Bijlsma, Frysk aktrise
 15 - Sandra Zwolle, Frysk reedrydster
 30 - Hadassah de Boer, Nederlânsk presintatrise
 31 - Ewan McGregor, Skotsk akteur
april
 12 - Shannen Doherty, Amerikaansk aktrise
 15 -  Sarah Young, Ingelsk pornoaktrise
 16 - Selena Quintanilla,  Amerikaansk sjongeres († 1995)
 16 - Sharon Dijksma, Nederlânsk politikus
maaie
 6 - Chris Shiflett, Amerikaansk gitarist
 10 - Ådne Søndrål, Noarsk reedrider
 28 - Gonny Gaakeer, Frysk aktrise
juny
 16 - Tupac Shakur, Amerikaansk muzikant († 1996)
 18 - Domonique Simone, Amerikaansk pornoaktrise
 21 - Anette Olzon, Sweedsk sjongeres
july
 1 - Marlayne Sahupala, Nederlânsk nijslêzeresse en sjongster
 16 - Greet Andringa, Frysk skriuwster
 28 - Abû Bakr al-Bagdadi, Iraaksk terrorist († 2019)
augustusu
 6 - Angela Postma, Frysk swimster
 16 - Jennifer Westhoven, Amerikaansk sjoernaliste en ferslachjouster
 27 - Kyung Lah, Súdkoreaansk-Amerikaansk ferslachjouster en presintatrise
septimber
 13 - China Moon, Amerikaansk pornoaktrise
 15 - Annamarie Thomas, Nederlânsk hurdrydster
oktober
 10 - Tiffany Mynx, Amerikaansk pornoaktrise
 13 - Jewels Jade, Amerikaansk pornoaktrise
 20 - Snoop Dogg, Amerikaansk rapper
 20 - Dannii Minogue, Australysk sjongster
 26 - Jim Butcher, Amerikaansk skriuwer
novimber
 7 - Gabrielle Scream, Amerikaansk pornoaktrise
 10 - Big Pun, Amerikaansk muzikant († 2000)
 22 - Kysia Hekster, Nederlânsk ferslachjouster
 23 - Simone Weimans, Nederlânsk nijslêzeresse
 25 - Christina Applegate, Amerikaansk aktrise
 30 - Gerard van Velde, Nederlânsk reedrider en reedrydtrainer
desimber
 19 - Tiffany Towers, Kanadeesk pornoaktrise
 24 - Erik Seerden, Frysk keatser 
 24 - Falko Zandstra, Frysk hurdrider
datum ûnbekend
Sophia Choi, Súdkoreaansk-Amerikaansk nijslêzeresse en ferslachjouster
Louise Germaine, Ingelsk model en aktrise
Tibo Vandenborre, Flaamsk akteur

Ferstoarn 
jannewaris
 7 - Willem Banning, Frysk predikant, heechlearaar en politikus (* 1888)
 16 - Philippe Thys, Belgysk hurdfytser (* 1889)
maart
 23 - Simon Vestdijk, Nederlânsk skriuwer (* 1898)
maaie
 4 - Klaas Norel, Frysk berneboekeskriuwer (* 1899)
 18 - Grietje Spaanderman-Wielinga, Frysk skriuwster (* 1899)
 23 - Michiel Sjouke Elings Visser, Frysk boer en oersetter (* 1887)
juny
 6 - Appel Ooiman, Frysk roeier (* 1905)
july
 7 - Ub Iwerks, Amerikaansk animator (* 1901)
septimber
 11 - Nikita Chrûsjtsjov, siktaris-generaal fan de Sovjet-Uny (* 1894)
augustus
 19 - Minne Endstra, Nederlânsk ûndernimmer (* 1901)
oktober
 11 - Chesty Puller, Amerikaansk militêr (* 1898)
novimber
 19 - Jaring Walta, Frysk keunstkilder (* 1887)
desimber
 22 - Godfried Bomans, Nederlânsk skriuwer en sjoernalist (* 1913)
datum ûnbekend
Hendrik Schippers, Frysk dirigint, oersetter en ûnderwizer (* 1893)

Literatuer
romans
 Rink van der Velde, Feroaring fan Lucht
 Jan Terlouw, Koning van Katoren (oerset yn it Frysk as Kening fan Katoaren)
 Judith Kerr, When Hitler Stole Pink Rabbit
ferhalebondels
 H.P. Lovecraft, The Doom that Came to Sarnath and Other Stories

Films
 Diamonds Are Forever
 Dirty Harry
 Fiddler on the Roof

Muzyk
singles
 Janis Joplin, Me and Bobby McGee

 
20e iuw